Konstantinoren brontzezko kolosoa

**Konstantinoren brontzezko kolosoa** Konstantino enperadorearen estatua erraldoi bat egin zena IV. mendean Erroman zegoena, zeinetarik hiru zati nabarmen gorde diren Erromako Museo Kapitolinoetan.  

Museoak Konstantinoren koloso harrizko baten zatiak ere gordetzen ditu, Maxentzioren basilikan altxatutako marmolezko estatua are handiagoa, eta antza nabaria da bi kolosoen artean.

## Historia 
Brontzezko estatua, ziuraski, 326. urtea baino lehen egin zen. Amaitutakoan, baliteke 10 eta 12 m arteko garaiera izatea.thumb|Konstantinoren Koloso haitzurdinezkoaren burua.|ezkerreraEstatuaren hiru zati gorde dira, batzuk urreztatze arrastoekin: buru handi bat, 177 cm-ko garaierakoa edo 125 cm leporik gabea; ezkerreko esku bat, 150 cm-ko neurria duena; eta 150 cm-ko orbe bat. Hiru zatiak kaltetuta daude: buruaren koroa falta da, baita eskuko hatz batzuen zatiak ere. Orbe edo globoa esku horretan iltzatuta egongo zen, duen punta zorrotza eskua beherantz zeharkatuta. Eskuineko esku desagertuak ezpata bati eusten ziola uste da.thumb|300x300px|Konstantinoren brontzezko kolosoaren hiru zatiak 2013an.Hatz erakuslearen desagertutako muturra, 38 cm inguruko, 2018an berraurkitu zen Parisko Louvre museoko bilduman (inv. Br 78). Giampietro Campanaren bildumarekin erosi zuten 1862an, baina aspaldian behatz batekin nahastu zuten. 2021ean bildu zen zegokion eskuarekin Erroman, hasierako bost urteko mailegu berriztagarri batean. 
Enperadoreak txanponetan egindako irudikapenekin duen antzekotasunean eta Konstantinoren Koloso marmolaren antzekotasunean oinarrituta, burua Konstantino I.a Handiaren erretratu gisa identifikatu ohi da, 306 eta 337 bitartean erromatar enperadorea izan zena. 326. urtean bere erregealdiaren hogeigarren urtea ospatuz bere *vicennalia* baino lehen egina izan zela pentsatzen da. Beste froga numismatikoetatik, beste batzuek iradoki dute Konstantinoren semea, Konstantzio II.a, irudika dezakeela. Zenbaitek, estatua, askoz lehenagoko Neronen Koloso baten zatiak berrerabiltzen dituela iradoki dute, ziuraski, Flaviar anfiteatroan altxatutako kolosoa ez izan arren, agian, beranduago, Komodo irudikatzeko birmoldatua, eta, beranduago, berriro birmoldatua Konstantino irudikatzeko.

Estatua, jatorriz, Laterango jauregian eraikia izan daiteke, orduan "Domus Faustae" edo "Faustaren etxea" zena (Konstantinoren bigarren emaztea). 1320ko hamarkadako lekukotasunak daude, buru bat eta esku bat (orbeari eutsiz oraindik) agerian zirela San Joan Laterango elizaren eta Laterango jauregiaren artean, Marko Aurelioren zaldizko estatutik gertu, orduan ere Konstantino irudikatzen zuela uste zena.
ezkerrera|thumb|18. mendean zutabe baten gainean jarria zegoen munduaren bola, orbea.
Beste antzinate batzuekin batera, besteak beste, Otso Kapitolinoa eta *Spinario* delakoa, zatiak Erromako hiriari eman zizkion Sixto IV.a aita santuak 1471n, eta Kapitolinoko muinoko Palazzo dei Conservatori eraikinera eraman zituzten, geroagoko Museo Kapitolinoen zati dena. Ezkerreko eskuak 1580ko hamarkadan oraindik eutsi egiten zion orbeari, baina garai honen inguruan orbea kendu egin zen, eta Via Appiar bidean lehen milia (1000 urrats) markatzen zuen *columna miliarian* zutoinean ezarri zuten, zutabe hori ere Kapitolinora ere eraman zutelarik. Piranesiren XVIII. mendeko grabatu batek zutabe honetan muntatutako orbea erakusten du.

21. mendean hiru zatiak Musoetako Marko Aurelioren Exedran daude, Marko Aurelioren zaldizko estatua jatorrizkoarekin batera.

## Erreferentziak 
## Kanpo estekak